7 ຄົນ ເສຍຊີວິດ ຍ້ອນລົດໄຟ ຕຳລົດນ້ອຍ ນອກນະຄອນ ນີວຢອກ 
ບັນດາເຈົ້າໜ້າທີ່ ກ່າວວ່າ ລົດ SUV ຄັນນີ້ ຕິດຄາຢູ່ໃນລາງລົດໄຟ ເວລາຖືກລົດໄຟຕຳ ຫຼັງຈາກແລ່ນຂ້າມ ທາງລົດໄຟມາແລ້ວ.
ປະຊາຊົນ 7 ຄົນເສຍຊີວິດ ຫຼັງຈາກລົດໄຟຂົນສົ່ງມວນຊົນທີ່ແອ ອັດໄປດ້ວຍຜູ້ຄົນຂະບວນນຶ່ງ ທີ່ແລ່ນຈາກນະຄອນນີວຢອກ ໄດ້ແລ່ນຕຳລົດນ້ອຍຄັນນຶ່ງ ທີ່ກຳລັງຕິດຄາຢູ່ໃນລາງລົດໄຟນັ້ນ ອຸບັດເຫດດັ່ງກ່າວໄດ້ເກີດຂຶ້ນໃນແລງວັນອັງຄານວານນີ້ ຢູ່ຫ່າງ ຈາກນະຄອນນີວຢອກ ໄປທາງທິດເໜືອປະມານ 20 ຫຼັກກິໂລ ແມັດ ໃນຂະນະທີ່ລົດໄຟສາຍເໜືອ ໃນເຂດເທດສະບານຫຼື Metro-North Railroad ແລ່ນມຸ້ງໜ້າໄປຍັງເມືອງນ້ອຍ Was saic ນັ້ນ ບັນດາເຈົ້າໜ້າທີ່ກ່າວວ່າ ລົດ SUV ຄັນນີ້ ໄດ້ຕິດຄາຢູ່ໃນລາງລົດໄຟ ຫຼັງຈາກແລ່ນຂ້າມ ທາງລົດໄຟ ຂະບວນລົດໄຟດັ່ງກ່າວໄດ້ແລ່ນຕຳລົດ ແລະໄດ້ຍູ້ລົດຄັນນີ້ ໄປໄກປະມານ 10 ຕູ້ລົດໄຟກ່ອນລົດທັງສອງຄັນເກີດໄຟໄໝ້ຂຶ້ນ ທ່ານ Andrew Cuomo ຜູ້ປົກຄອງລັດນີວຢອກ ກ່າວຕໍ່ບັນດານັກຂ່າວວ່າ ຄົນຂັບລົດ SUV ພ້ອມດ້ວຍຄົນນັ່ງຢູ່ໃນລົດ 6 ຄົນເສຍຊີວິດໃນອຸບັດເຫດຄັ້ງນີ້ ຢ່າງນ້ອຍພວກຄົນໂດຍສານຈຳນວນ 10 ກວ່າຄົນໃນລົດໄຟໄດ້ຮັບບາດເຈັບ ສາຍລົດໄຟ Metro-North Railroad ໄດ້ປະສົບກັບອຸບັດເຫດຕຳກັນມາຫຼາຍຄັ້ງໃນຫວ່າງບໍ່ເທົ່າໃດປີຜ່ານມາ ຮວມທັງແລ່ນຕົກລາງໃນປີ 2013 ທີ່ເຮັດໃຫ້ພວກຄົນໂດຍ ສານ 4 ຄົນເສຍຊີວິດ ລາຍງານສະບັບນຶ່ງໂດຍອົງການວ່າດ້ວຍຄວາມປອດໄພໃນການຂົນສົ່ງແຫ່ງຊາດໃນປີແລ້ວນີ້ ໄດ້ຕຳໜິຕິຕຽນຢ່າງໜັກສາຍລົດໄຟດັ່ງກ່າວ ຊຶ່ງໄດ້ບັນທຸກຄົນໂດຍສານຫຼາຍແສນຄົນໃນແຕ່ລະມື້ ລະຫວ່າງນະຄອນນີວຢອກໄປຫາລັດ Con- necticut ນັ້ນ